Държавен вестник, бр. 28, 2024 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  28
срок от получаване на искането в случаите, 
когато присъединяването на обекта:
1. води до промени в договорите, сключени 
между двата мрежови оператора;
2. налага изграждане или реконструиране 
на съоръжения в електропреносната мрежа 
или в електроразпределителната мрежа и 
електропреносната мрежа.
(3) Операторът на затворена електрораз- 
пределителна мрежа извършва съгласуването 
по ал. 2 с оператора на мрежата, към която 
затворената електроразпределителна мрежа 
е присъединена.
(4) Операторът на съответната мрежа съгла-
сува условията за присъединяване на обекти 
по ал. 2 и 3 в срок до 7 дни от получаване 
на информацията за необходимо съгласуване 
от съответния мрежови оператор и посочва 
прогнозната цена за присъединяване, относима 
към неговата мрежа.
(5) Съответният мрежови оператор съз-
дава досие за всеки присъединяван обект за 
потребление, в което се съхраняват всички 
документи по присъединяването. 
Чл. 11. (1) Условията за присъединяване на 
обекта за потребление се определят съобразно:
1. изискванията на Закона за енергетиката, 
както и на наредбите и правилата по чл. 83, 
ал. 1 от Закона за енергетиката;
2. предоставената информация в искането 
по чл. 7, включително за географското (тери-
ториалното) разположение на обекта;
3. резултатите от извършеното проучване 
за техническите възможности и начина на 
присъединяване към електрическата мрежа;
4. оптималната схема за присъединяване;
5. методиката по чл. 1, ал. 3.
(2) Когато при проучване на условията за 
присъединяване на обекта за потребление се 
установи, че не е технически и икономически 
целесъобразно и не е в интерес на заявите-
ля присъединяването да се осъществи към 
оператора на мрежата, на чиято територия 
се намира обектът, той препраща искането 
заедно с постъпилите документи към оператора 
на друга мрежа и уведомява за това лицето, 
подало искането, в срок от 7 дни.
(3) Когато операторът на мрежата, полу-
чил уведомлението по ал. 2, прецени, че е 
възможно при условията на чл. 117, ал. 2 от 
Закона за енергетиката да присъедини обекта 
за потребление, който се намира на територи-
ята на друг мрежови оператор, той определя 
условията за присъединяване след получаване 
на писмено разрешение за извършване на 
присъединяването от комисията.
(4) Оператор на електрическа мрежа може 
при условията на чл. 117, ал. 8 от Закона за 
енергетиката да присъедини обект за потребле-
ние към съоръжение/уредба – собственост на 
трето лице, когато липсва техническа възмож-
ност за присъединяването му в искания срок.
(5) В случаите по ал. 4 съответният мре-
жови оператор съгласува условията за присъ-
единяване със собственика на съоръжението/
уредбата, към която се предвижда да се осъ-
ществи присъединяването в 14-дневен срок 
от постъпване на искането.
Чл. 12. (1) Условията за присъединяване 
съдържат техническите изисквания на съот-
ветния мрежови оператор към съоръженията 
в присъединявания обект и информация за 
съоръженията за присъединяване относно:
1. предоставената и/или присъединената 
мощност;
2. номиналното напрежение на електричес- 
ката мрежа, към която ще бъде присъединен 
обектът;
3. начина и местата на присъединяване 
към мрежата с точните им географски ко-
ординати, в т.ч. и необходимо разширение 
и/или повишаване на преносните възмож-
ности на мрежата, както и информацията по 
чл. 55, ал. 3;
4. сервитутните зони на съоръжения-
та – размери и видове сервитутни права;
5. схемите на уредбите с брой на полетата 
за присъединяване и на резервните полета за 
развитие на електрическата мрежа в района;
6. групите на свързване и начин на зазе-
мяване на звездните центрове на силовите 
трансформатори;
7. метрологичните и техническите ха-
рактеристики на токовите и напреженовите 
трансформатори за търговско измерване;
8. комутационните апарати;
9. релейните защити и устройства за ав-
томатика и препоръки за техните настройки;
10. системите за автоматично регулиране 
и техните настройки;
11. мерките за защита от пренапрежения;
12. съоръженията за телемеханика и за 
предаване на телеинформация в реално време;
13. средствата за връзка с оператора на 
електрическата мрежа;
14. вида, броя и мястото на монтиране на 
средствата за търговско измерване.
(2) Съответният мрежови оператор опре-
деля вида, местоположението и устройството 
на съоръженията за присъединяване в съот-
ветствие с изискванията:
1. на органа, който одобрява инвестицион-
ния проект и издава разрешението за строеж 
и/или за поставяне, когато издаването им е 
задължително съгласно разпоредбите на За-
кона за устройство на територията;
2. на наредбите и правилата по чл. 83, ал. 1 
от Закона за енергетиката;
3. на техническите спецификации на съ-
ответния мрежови оператор.
(3) В условията за присъединяване се оп-
ределят и:
1. задълженията на страните по изграждане 
на присъединяването;